CELEX: 31999D0314
Language: lv
Date: 1999-04-09 00:00:00
Title: Komisijas Lēmums (1999. gada 9. aprīlis) par anketu, kas attiecas uz Padomes Direktīvu 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas (izziņots ar dokumentu Nr. C(1999) 856)Dokuments attiecas uz EEZ.

Svarīgs juridisks paziņojums

|

31999D0314

Oficiālais Vēstnesis L 120 , 08/05/1999 Lpp. 0043 - 0045

		Komisijas Lēmums(1999. gada 9. aprīlis)par anketu, kas attiecas uz Padomes Direktīvu 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas(izziņots ar dokumentu Nr. C(1999) 856)(Dokuments attiecas uz EEZ)(1999/314/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1996. gada 9. decembra Direktīvu 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas [1], un jo īpaši tās 19. panta 4. punktu,ņemot vērā Padomes 1991. gada 23. decembra Direktīvu 91/692/EEK, ar ko standartizē un racionalizē ziņojumus par to, kā īsteno dažas direktīvas, kas attiecas uz vidi [2],tā kā Direktīvas 96/82/EK 19. panta 4. punkts pieprasa, lai dalībvalstis ziņotu par tās īstenošanu reizi trijos gados; tā kā šis ziņojums ir jāsagatavo, pamatojoties uz anketu vai formu, ko izstrādājusi Komisija Direktīvas 91/692/EEK 6. pantā noteiktajā kārtībā;tā kā triju gadu laikposmam ir jābūt no 2000. līdz 2002. gadam;tā kā šajā lēmumā paredzētie pasākumi saskan ar atzinumu, ko sniegusi komiteja, kas izveidota ar Direktīvas 91/692/EEK 6. pantu,IR PIEŅĒMUSI ŠO LĒMUMU.1. pantsAr šo pieņem anketu, kas iekļauta Lēmuma pielikumā.2. pantsDalībvalstis sastāda ziņojumu par laikposmu no 2000. līdz 2002. gadam saskaņā ar pielikumā sniegto anketu.3. pantsŠis lēmums ir adresēts dalībvalstīm.Briselē, 1999. gada 9. aprīlīKomisijas vārdā —Komisijas locekleRitt Bjerregaard[1] OV L 10, 14.1.1997., 13. lpp.[2] OV L 377, 31.12.1991., 48. lpp.--------------------------------------------------PIELIKUMSAnketa attiecībā uz Direktīvu 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas (II Seveso Direktīvu)Ievada piezīmesAnketa ir sagatavota, lai palīdzētu dalībvalstīm un Komisijai apmainīties ar informāciju, kā prasa II Seveso Direktīvas 19. pants. Saskaņā ar Direktīvas 19. panta 4. pantu dalībvalstis iesniedz Komisijai trīsgadu ziņojumu par uzņēmumiem, uz kuriem attiecas 6. un 9. pants (tā dēvētie augstākā līmeņa uzņēmumi).Dalībvalstis iesniedz vienu ziņojumu, kas attiecas uz katriem trim gadiem, ne vēlāk kā deviņus mēnešus pēc pārskata perioda beigām. Ziņojumā jāiekļauj atsevišķa informācija par katru pārskata perioda gadu. Ziņojums par 1997.— 1999. gadu jāiesniedz līdz 2000. gada septembra beigām.1. Vispārīgas ziņasTo uzņēmumu kopskaits, uz kuriem attiecas Direktīvas 6. un 9. pants (dēvēti par "augstākā līmeņa uzņēmumiem").2. Drošības pārskatsa) to uzņēmumu kopskaits, kuri iesnieguši drošības pārskatus, kā to prasa direktīvas 9. pants;b) to uzņēmumu kopskaits, kuru drošības pārskatus ir izskatījušas kompetentās iestādes un secinājumi ir nosūtīti vadītājam, pildot 9. panta 4. punktā minētās saistības.3. Operatīvās rīcības plānia) cik ir uzņēmumu, kam ir iekšējie operatīvās rīcības plāni, kā pieprasa direktīvas 11. panta 1. punkta a) apakšpunkts?b) cik vadītāju ir iesnieguši kompetentajām iestādēm vajadzīgo informāciju, kas tām ļauj izveidot ārējos operatīvās rīcības plānus, kā minēts Direktīvas 11. panta 1. punkta b) apakšpunktā?c) cik ir tādu uzņēmumu, kam ir ārējie operatīvās rīcības plāni, kurus veidojušas norīkotās iestādes, kā minēts Direktīvas 11. panta 1. punkta c) apakšpunktā?d) cik gadījumos, ņemot vērā drošības pārskatā ietverto informāciju, kompetentās iestādes ir nolēmušas nepiemērot prasību par ārējā operatīvās rīcības plāna izveidošanu, uz ko attiecas 11. panta 6. punkts?4. Ķēdes reakcijaa) cik ir uzņēmumu un uzņēmumu grupu, kur smagu nelaimes gadījumu varbūtība un iespējamība vai sekas varētu palielināties sakarā ar uzņēmumu novietojumu vai tuvumu, kā minēts direktīvas 8. panta 1. punktā par ķēdes reakciju?b) cik a) apakšpunktā minētajos gadījumos ir notikusi apmaiņa ar vajadzīgu informāciju, kā minēts direktīvas 8. panta 2. punkta a) apakšpunktā?c) cik a) apakšpunktā minētajos gadījumos ir paredzēta sadarbība attiecībā uz sabiedrības informēšanu un informācijas piegādi kompetentajai iestādei, kā minēts 8. panta 2 punkta b) apakšpunktā?5. Teritorijas apsaimniekošanaCik augstākā līmeņa uzņēmumi ir ņemti vērā, izstrādājot 12. panta 1. punktā minēto teritorijas apsaimniekošanas politiku?6. Informācija par drošības pasākumiema) cik ir uzņēmumu, par kuriem sabiedrība ir informēta, kā minēts 13. panta 1. punktā?b) cik gadījumos kompetentās iestādes citām dalībvalstīm ir darījušas zināmu pietiekamu informāciju, lai tās varētu sagatavot 13. panta 2. punktā pieprasītos operatīvās rīcības plānus?c) cik gadījumos kompetentās iestādes ir sniegušas informāciju citai dalībvalstij par uzņēmumiem, kas nerada smagu negadījumu briesmas ārpus valsts robežām, kā minēts 13. panta 3. punktā?d) cik drošības pārskati ir darīti zināmi sabiedrībai, kā minēts direktīvas 13. panta 4. punktā?7. Ekspluatācijas aizliegšanaCik gadījumos kompetentās iestādes ir aizliegušas 9. pantā minēto uzņēmumu, objektu vai glabātavu ekspluatāciju vai ekspluatācijas uzsākšanu, kā minēts 17. panta 1. punktā?8. Pārbaudesa) cik augstākā līmeņa uzņēmumi ir pārbaudīti, kā minēts 18. panta 1. punktā?b) cik augstākā līmeņa uzņēmumu ir pakļauti- pārbaudes programmai, kuras pamatā ir sistemātiska novērtēšana?- pārbaudes programmai, kuras pamatā ir vismaz viena pārbaude uz vietas reizi 12 mēnešos?--------------------------------------------------